RESOLUCIÓN do 4 de decembro de 2009 pola que se publica a relación de subvencións concedidas ao abeiro da Orde do 3 de agosto de 2009 pola que se establecen as bases reguladoras para a concesión, en réxime de concorrencia non competitiva, de subvencións a asociacións con destino ao apoio ás festas populares e outros eventos de contido turístico. (Procedemento CT982V).
CONSELLERÍA DE CULTURA E TURISMO — III. OUTRAS DISPOSICIÓNS — 16/12/2009

Con data do 27 de novembro de 2009, a Consellería de Cultura e Turismo ditou resolución de concesión de subvencións ao abeiro da Orde do 3 de agosto de 2009, pola que se establecen as bases reguladoras para a concesión, en réxime de concorrencia non competitiva, de subvencións a asociacións con destino ao apoio ás festas populares e outros eventos de contido turístico. (Procedemento CT982V. Diario Oficial de Galicia número 155, do 10 de agosto).
O artigo 4 das bases reguladoras dispón: todas as resolucións serán notificadas de acordo co establecido na Lei 30/1992, do 26 de novembro. Non obstante, e de conformidade co establecido no artigo artigo 59.6º da indicada lei, poderase substituír a notificación individual pola publicación no Diario Oficial de Galicia e na páxina web da Consellería de Cultura e Turismo. Nesta publicación especificarase a data da convocatoria, a entidade beneficiaria, a cantidade concedida e a finalidade da subvención outorgada. Os beneficiarios poderán consultar información detallada na resolución na citada web.
Na súa virtude,
DISPOÑO:
Ordenar a publicación no Diario Oficial de Galicia, da relación de beneficiarios das subvencións concedidas con cargo á aplicación orzamentaria 47.02.761A.781.1. Achegas a asociacións para o apoio ás festas populares e outros eventos de contido turístico. Esta relación xúntase como anexo-subvencións concedidas.
Todos os beneficiarios que se recollen no anexo poderán obter información do alcance da resolución de concesión accedendo á páxina web da Consellería de Cultura e Turismo no enderezo:
http://culturaeturismo.xunta.es (información trámites
).
Os solicitantes que non aparecen no devandito anexo deberán entender que os seus expedientes se atopan en trámite de estudo e revisión da correspondente documentación.
Os actos comunicados de resolución da convocatoria son definitivos en vía administrativa, e cabe interpoñer, de ser o caso:
-Recurso potestativo de reposición ante o órgano que ditou a resolución, no prazo dun mes contado a partir do día seguinte ao desta publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
-Directamente recurso contencioso-administrativo, no prazo de dous meses contados desde o día seguinte ao desta publicación, ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
En caso de dúbida, dificultades técnicas ou necesidade de máis información, poderanse dirixir ao Servizo de Cooperación Institucional, Promoción e Formación da Secretaría Xeral para o Turismo a través do teléfono 981 54 63 60 ou presencialmente no dito organismo sito na Praza de Mazarelos nº 15 en Santiago de Compostela.
Santiago de Compostela 4 de decembro de 2009.
Roberto Varela Fariña
Conselleiro de Cultura e Turismo
Ver referencia pdf "24400D005P018.PDF"